وانا ابحث عن اخبار السوق السعودي واشوف حركة الاخبار عندهم وخبر اكتتاب عام لخمس شركات تأمين والي ممكن يضغط على سوقهم خلال اليومين القادمين وراح يطلعون ربعنا يقولون لان السعودي طاح وطاح وياه سوقنا الله يرفع سوقنا علشان مايربطون لان مافي اي علاقه موضوعي اهو اني وانا ابحث بالاخبار قرأت خبر لافت للانتباه وسرحت بالخبر وراح الفكر فيني بعيد قلت الحين هالمنتديات الي فيها هالشباب الطيب وما اكثرهم الي يشتغل مدرس والي مهندس والي دكتور والي متقاعد ليش ما يقدمون خدمة تحليل فني ومشورة والافضلية للخبرة يعني الي عنده خبره اكثر راح يقدر يشرح ويقدم ويعرض التحليل والاستشاره بشكل اكبر وحزتها محد راح يقول انا اعرف وانا اعرف واهو مايعرف لان الاسم راح يكون معروف والاستشاره غير مجانيه يعني المسؤوليه بتزيد وليس من المعقول ان يحلل ويقدم استشاره هالمحلل واهو غير متمكن من خلال قراءتي للمنتديات استطيع ان اقول ان عدد لاباس فيه متمكن واهم اهل ثقه باذن الله المشكله مو بالشباب ولا بالمحللين الي اهم كلهم طاقه وحيويه المشكله بالعقليه السايده في ادارة السوق ووزارة التجارة يعني لو انا رحت لوزارة التجارة او لادارة السوق وقلت له انا اسمي : اتجاهات في كل المنتديات وعمري ووظيفتي وشهادتي وزيد عليهم خبراتي وتحليلاتي وممارساتي تعتقدون راح يقابلني من الاساس هالمدير او هالوزير ضيق الافق اهو المشكله اخوانا السعوديين من اصرارهم وممارساتهم اقدروا يخلون السوق يقبل وهيئة سوق المال اهي اعلى سلطة في سوق الاسهم السعودي اقدروا اخوانا السعوديين بمواقعهم ومنتداياتهم يضغطون ويحققون رغبتهم احنا متى نقدر ؟ الجرس ما طق منو يطقه ؟ انا اولكم منو الثاني ؟؟؟؟